Իլմար Ռաագ

Իլմար Ռաագ (, ), էստոնացի կինոռեժիսոր, սցենարիստ, դերասան, պրոդյուսեր, կինոքննադատ և լրագրող։

Կենսագրություն
Իլմար Ռաագը ծնվել է 1968 թվականի մայիսի 21-ին Էստոնիայի Կուռեսաառե քաղաքում։ Ավարտել է Տարտուի համալսարանի արվեստի պատմության բաժինը։ Չորս տարի սովորել է Փարիզում՝ «Saint Denis» և «La Sorbonne Nouvelle» դպրոցներում, այնուհետև կրթությունը շարունակել է ամերիկյան Օհայոյի համալսարանում, որտեղ ստացել է մագիստրոսի աստիճան։ Պրակտիկա է անցել Լոս Անջելեսում՝ Columbia Pictures կինոստուդիայի՝ սցենարների մշակման բաժնում։ Փարիզում որպես թղթակից աշխատել է «Ժողովրդի ձայնը» () և «Էստոնական ցերեկային թերթ» () լրագրերում, վարել է ԷՏՎ հեռուստաալիք «Ֆրիկ» հաղորդումը, աշխատել է «Կուկու» ռադիոյում։

2001-2005 թվականների Իլմար Ռաագն աշխատել է Էստոնական հեռուստատեսությունում. նախ եղել է բաժնի վարիչ, իսկ հետագայում դարձել է հեռուստաալիքի տնօրեն։ RBC daily պարբերականի պնդմամբ՝ Իլմար Ռաագը հանդես է եկել ռուսերեն հաղորդումների եթերաժամանակի կրճատման առաջարկով։ Սակայն Ռաագն ինքը հերքում է այդ փաստը (նա եղել է Էստոնիայում ռուսերեն առանձին հեռուստաալիքի ստեղծման նախաձեռնողներից մեկը) և այդ տեղեկությունը համարում է բամբասանք։

Իլմար Ռաագը գրել է «Փոխակերպուկի անեծքը» և «Ես եղել եմ այստեղ» ֆիլմերի սցենարները։ 1998 թվականին նա նկարահանել է «Սպանություն Տարտուում» մարտաֆիլմի ծաղրանմանումը, իսկ 2005 թվականին՝ «1991-ի օգոստոսը» վավերագրական խաղարկային ֆիլմը Էստոնիայի անկախության վերականգնման մասին։ 2007 թվականին էկրան է բարձրացել «Դասարան» ֆիլմը, որն ստացել է ավելի քան 20 մրցանակ և ներկայացվել է «Օսկարի» «արտասահմանյան լավագույն ֆիլմ» անվանակարգում։

Ֆիլմագրություն
 Ռեժիսոր
 1998 – Tappev Tartu - ուսանողական աշխատանք
 2005 – 1991-ի օգոստոսը / August 1991 - հեռուստաֆիլմ Էստոնիայի անկախության վերականգնման ժամանակների մասին
 2007 – Դասարան / Klass
 2010 – Դասարան. կյանքը հետո (հեռուստասերիալ) / Klass: elu pärast
 2012 – Էստոնուհին Փարիզում / Une Estonienne à Paris
 2013 – Կերտու / Kertu
 2014 – Ես չեմ վերադառնա / Ma ei tule tagasi

 Սցենարիստ
 1998 – Tappev Tartu
 2005 – 1991-ի օգոստոսը / August 1991
 2005 – Libahundi needus
 2007 – Դասարան / Klass
 2008 – Ես եղել եմ այստեղ / Mina olin siin
 2010 – Դասարան. կյանքը հետո (հեռուստասերիալ) / Klass: elu pärast
 2012 – Էստոնուհին Փարիզում / Une Estonienne à Paris
 2013 – Կերտու / Kertu

Ծանոթագրություններ

Արտաքին հղումներ 
 

Էստոնացի ռեժիսորներ
Էստոնացի սցենարիստներ
Էստոնացի դերասաններ
Էստոնացի պրոդյուսերներ
Էստոնացի կինոքննադատներ
Էստոնացի լրագրողներ
20-րդ դարի դերասաններ
Տարտուի համալսարանի շրջանավարտներ